Diari Oficial de la Generalitat Valenciana


Sumari del DOGV 3431, del 10-02-1999 (1999/1038)

DECRET 19/1999, de 2 de febrer, del Govern Valencià, pel qual es crea un col·legi públic a Chiva, per desglossament del Col·legi Públic Doctor Corachán.
--------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/02/02/19/dof/vci/html**

### Dades del document

Número de DOGV
:   3431

Data del DOGV
:   10-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1038


Data del document
:   02-02-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Chiva
    * centre d'ensenyament

DECRET 19/1999, de 2 de febrer, del Govern Valencià, pel qual es crea un col·legi públic a Chiva, per desglossament del Col·legi Públic Doctor Corachán. [1999/M1038]
  
El Col·legi Públic Doctor Corachán es creà per l'Odre del Ministeri d'Educació i Ciència de 30 de juliol de 1971 i disposava de 18 unitats d'Educació General Bàsica i dues de pàrvuls.
  
Al curs escolar 1980/81 el centre arribà a tindre 26 unitats d'Educació General Bàsica i 4 de pàrvuls. Com a conseqüència de tot això, l'administració educativa va procedir a construir un nou edifici escolar i crear el Col·legi Públic Francisco Martínez Culla, en què va instal·lar part de l'alumnat del Col·legi Públic Doctor Corachán.
  
De nou el progressiu increment de l'alumnat i de les unidats del centre va fer necessaria l'ampliació de les seues instal·lacions. En 1994 es construí, en un lloc próxim, un nou edifici escolar en què s'hi instal·laren 6 unitats d'Educació Primaria i 3 d'Educació Infantil.
  
L'Ordre de 2 de juliol de 1998, de la Conselleria de Cultura, Educació i Ciència, per la qual es modifica l'Ordre de 22 d'abril de 1998, sobre catàleg d'unitats i llocs de treball docent, denominació i altres aspectes de centres públics d'Educació Infantil, Educació Preescolar, Educació Primària i Educació Especial, de titularitat de la Generalitat Valenciana, configura el CP Doctor Corachán com un centre de 3 unitats d'Educació Infantil, 12 d'Educació Primaria i 4 de primer cicle d'Educació Secundària Obligatòria.
  
El consell escolar municipal, el consell escolar del centre, l'assemblea general de l'associació de pares i mares i el claustre de professors aprovaren sol·licitar a l'administració educativa el desglossament del col·legi públic pels problemes de funcionament i organització que se deriven del volum d'alumnat i de la distància existent entre els dos edificis escolars en els quals es troba instal·lat el centre.
  
El Servei de Planificació Educativa, de la Direcció General de Centres Docents, ha emés informe favorable a alló que se sol·licita.
  
En virtut d'això, i conformement al que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1.2 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 2 de febrer de 1999,
  
DECRETE
  
Article 1
  
Es crea, por desglossament del Col·legi Públic Doctor Corachán de Chiva, codi 62977530, el següent centre docent:
  
Província: Valencia.
  
Localitat: Chiva.
  
Domicili: partida la Murta, s/n.
  
Codi: 44988315.
  
Composició: 3 unitats d'Educació Infantil i 6 d'Educació Primaria.
  
Capacitat: 220 llocs escolars.
  
Article 2
  
El centre es denominarà provisionalment Col·legi Públic d'Educació Infantil i Primària número 3.
  
Article 3
  
Els llocs de treball del Col·legi Públic d'Educació Infantil i Primària número 3 seran els següents:
  
- Tres d'Educació Infantil.
  
- Sis d'Educació Primària.
  
- Un d'Educació Primària, Idioma Estranger, Anglés
  
- Un d'Educació Primària, Educació Física.
  
- Un d'Educació Primària, Música
  
- Un d'Educació Especial, Pedagogia Terapèutica
  
Article 4
  
1. El Col·legi Públic Doctor Corachán disposarà de 6 unitats d'Educació Primària i, provisionalment, 4 d'Educació Secundària Obligatòria.
  
2. Els llocs de treball del centre seran els següents :
  
- Sis d' Educació Primària.
  
- Un d'Educació Primària, Idioma Estranger, Anglés.
  
- Un d'Educació Primària, Educació Física.
  
- Un d'Educació Primària, Música.
  
- Un d'Educació Especial, Pedagogia Terapèutica
  
- Un d'Educació Especial, Audició i Llenguatge.
  
- Un d'Educació Secundària Obligatòria, Anglés.
  
- Un d'Educació Secundària Obligatòria, Valencià.
  
- Dos d'Educació Secundària Obligatòria, Matemàtiques/Ciències Naturals.
  
- Un d'Educació Secundària Obligatòria, Socials, Geografia i Història.
  
Article 5
  
El director territorial de Cultura i Educació de València procedirá al nomenament de l'equip directiu del Col·legi Públic número 3, conformement al que establixen els artícles 17.3 i 23.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern Valencià.
  
DISPOSICIÓ ADDICIONAL
  
El que s'establix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que calga per al compliment i desplegament del que s'establix en el present decret, així com per a modificar, si s'escau, el domicili, la composició i la configuració del centre.
  
Segona
  
El present decret entrarà en vigor l'endemà al de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1998/99.
  
València, 2 de febrer de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI